Държавен вестник, бр. 5, 2016 г., стр. 175

БРОЙ  5	
Д Ъ Р Ж А В Е Н  В Е С Т Н И К 	
СТР.  175  
28
УКАЗАНИЯ
Справката се попълва от всички юридически лица (вкл. компании осъществяващи финансов лизинг), които имат плащания за  екологични 
данъци и такси. Данъците и таксите са изброени в справката, както и в настоящите указания. Попълват се платените суми през отчетната 
година в ЛЕВОВЕ.
 Данъци и такси, свързани с притежаването и използването на превозни средства
Такса при регистрация на превозните средства. Плащания за издаване и подмяна на документи за право на движение на пътни 
превозни средства, вкл. и за табели с регистрационен номер. Заплащат се еднократно, при регистрацията на превозните средства. 
Данък върху превозните средства – годишен данък съгласно Закона за местните данъци и такси. Освен за пътни превозни средства, 
данък се плаща за корабите, вписани в регистрите на българските пристанища, както и за въздухоплавателните средства, вписани в 
държавния регистър на Република България. 
Данък върху разходите, свързани с експлоатация на превозни средства, когато с тях се осъществява управленска дейност. С 
него се облагат разходите за поддръжка, ремонт и експлоатация на превозни средства, когато те се използват при управленска дейност. 
Размерът на данъка се определя съгласно чл.215 от ЗКПО. Отнася се за лицата, които плащат корпоративен данък.
Данъци върху замърсяванията на околната среда
Определянето на видовете такси и размера им следва спецификата на законите за околната среда, която обуславя голямото им 
разнообразие.
Закон за чистотата на атмосферния въздух – плащанията се извършват от крайните потребители на котелно гориво и мазут с над 1 на 
сто сяра.
Закон за водите  - плащат се такси за замърсяване, съгласно Тарифата за водовземане, за ползване на воден обект и за замърсяване. Не 
се включват сумите за услуги по отвеждане и пречистване на отпадъчни води (ВиК, пречиствателни станции).
Закон за управление на отпадъците – плаща се или продуктова такса в ПУДООС или лицензионно възнаграждение за организации 
по оползотворяване на отпадъци. Таксата се плаща от лица, пускащи на пазара продукти, след употребата на които се образуват масово 
разпространени отпадъци. Не се включват отчисленията (по чл. 71а от ЗУО) при извършване на дейност по обезвреждане на отпадъци 
чрез депониране.
Такса за битови отпадъци - се заплаща съгласно Закона за местните данъци и такси към общините - за събиране на битови отпадъци. 
Заплаща се годишно, заедно с данъка за притежаване на недвижими имоти.
Закон за защитените територии - плащания за разрешителни за ползване на дървесина, разрешителни за събиране с търговски цели 
на гъби и диворастящи плодове.
Закона за лечебните растения – такси за ползване на лечебни растения.
Платени суми за ползване на ресурси
За водни ресурси  - включва такси за 1) водовземане, 2) за ползване на воден обект за изземване на наносни отложения от повърхностни 
води, съгласно Тарифата за таксите. Не се включват платените суми за услуги по доставка на вода ( ВиК, Напоителни системи и други). 
Такси за добив на кариерни материали – заплащат се от физически или юридически лица, които добиват кариерни материали. Таксите 
се определят на база брутния добив отделно за всеки вид материал.
За горите – сумите, които горските Държавни предприятия превеждат в бюджета на МЗХ, съгласно §11 от Предходните и заключителните 
разпоредби на Закона за горите, както и от средствата, които се внасят по силата на чл. 179, ал.1. от  Закона за лова и опазването на дивеча.
Такси за събиране на билки – сумите, които се събират съгласно чл. 24 и чл. 25, ал. 1, т. 4 от Закона за лечебните растения. Таксите 
се определят съгласно Тарифата за таксите, които се заплащат за ползване на лечебни растения от земи, гори, води и водни обекти – 
държавна собственост.